Βρεττανικός Αστήρ

Ο Βρεττανικός Αστήρ ήταν εβδομαδιαίο ελληνικό περιοδικό (εικονογραφημένη επιθεώρηση) που κυκλοφόρησε στα μέσα του 19ου αιώνα.
Ιστορικό έκδοσης
Ο Βρεττανικός Αστήρ εκδόθηκε στο Λονδίνο από το 1860 μέχρι το 1863. Ήταν το πρώτο ελληνικό περιοδικό του είδους του. Διευθυντής σύνταξης ήταν ο γνωστός μυθιστοριογράφος Στέφανος Ξένος. Το πρώτο τεύχος εκδόθηκε στις 9 Ιουλίου 1860 στο Λονδίνο. Συνέχισε να εκδίδεται επί τρία χρόνια. Μετά την εγκατάσταση του Ξένου στην Ελλάδα, εκδόθηκε για κάποιο χρόνο ως εφημερίδα μεταξύ του Οκτωβρίου 1891 και της 3 Μαΐου 1892Λήμμα Βρεττανικός Αστήρ, Εγκυκλοπαιδικόν Λεξικόν Ελευθερουδάκη, 1928"Βρεττανικός Αστήρ", Στέφανος Ξένος, 1860-1862 (ΕΛΙΑ), Ψηφιοποιημένα όλα τα τεύχη, Πανεπιστήμιο Κύπρου.

Περιγραφή και περιεχόμενο
Το περιοδικό κυκλοφορούσε σε μεγάλο σχήμα, με εικόνες και σε εκλεκτό χαρτί και θεωρείτο πολυτελέστατη έκδοσηΤο χέρι του σημαιοφόρου, Δημήτρης Καλοκύρης, Ελληνικά Γράμματα, 2006, σελ. 95. Ήταν εβδομαδιαίο  στο Λονδίνο κατά τα μέσα του 19ου αι. Ιδρυτής και διευθυντής του υπήρξε ο Στέφανος Ξένος. Αναφέρεται ως το πρώτο ελληνικό εικονογραφημένο περιοδικό. Στόχος του περιοδικού ήταν να ενημερωθούν Έλληνες που έμεναν στη Βρετανική Κοινοπολιτεία και της ελληνικής ομογένειας στην ΑγγλίαΑστήρ Βρετανικός , e-ΕΓΚΥΚΛΟΠΑΙΔΕΙΑ, ΔΟΜΗ το οποίο αναφέρεται πως είχε απήχηση σε όλον τον ελληνισμόΙστορία του Ελληνικού Έθνους: Νεώτερος ελληνισμός (1833-1881; 1881-1913; 1913-1941) Εκδοτική Αθηνών, 1977, σελ. 189 . Η εφημερίδα είχε πάρει έντονη θέση εναντίον του Όθωνα και υπέρ της αντικατάστασής του με το Δούκα του Εδιμβούργου Αλφρέδο ο οποίος ήταν δευτερότοκος γιος της Βασίλισσας της Αγγλίας, ΒικτωρίαςΑλφρέδος, ένας Βρετανός παρολίγον βασιλιάς των Ελλήνων , Χαράλαμπος Χ. Κύρκος, Περιοδικό Ιστορικά Θέματα, τεύχος 46

Εξωτερικοί σύνδεσμοι
Στέφανος Ξένος: Διορατικός δαιμόνιος και... εφοπλιστής!, Αρχείο in.gr, ανακτήθηκε στις 22/2/2015: Περιέχει φωτογραφίες από την εικονογράφηση του Βρεττανικού Αστέρος.
Εφημερίδα Ο Βρεττανικός Αστήρ, τ. Α΄, 9 Ιουλίου - 27 Δεκεμβρίου 1860, ψηφιοποιημένα τεύχη, Γενικό Αρχείο του Κράτους
"Βρεττανικός Αστήρ", Στέφανος Ξένος, 1860-1862 (ΕΛΙΑ), Ψηφιοποιημένα όλα τα τεύχη, Πανεπιστήμιο Κύπρου (διατίθεται μόνο με άδεια)

Επιπλέον βιβλιογραφία
Η μεγαλοϊδεάτικη πολιτική υπό το πρίσμα της ευρωπαϊκής πραγματικότητας, οι προτάσεις μιας ελληνικής εφημερίδας του Λονδίνου (Ο Βρετανικός Αστήρ 1860-1862). Ελπίδα Κ. Βόγλη, ΚΣΤ΄ Πανελλήνιο Ιστορικό Συνέδριο, 27-29 Μαρτίου 2005, Πρακτικά, Θεσσαλονίκη 2006, Ελληνική Ιστορική Εταιρεία 
Παιδεία και πολιτισμός στον παροικιακό ελληνισμό του 19ου αιώνα: Η εφημερίδα Βρεττανικός Αστήρ (1860-1863) του Λονδίνου και η αξιοποίησή της μέσω των νέων τεχνολογιών: μέρος Α' (1860), Αριστούλα Παπαιωάννου, Πανεπιστήμιο Ιωαννίνων, 2011
Δημοσιογραφία και πολιτική: Οι περιπέτειες της εφημερίδας «Ο Βρεττανικός Αστήρ (1860-1862), Β. Χατζηγεωργίου-Χασιώτη, Μνήμη Γ.Π. Σαββίδη – Θέματα Νεοελληνικής Φιλολογίας Αναδημοσίευση του άρθρου

Πηγές


Αναφορές

Κατηγορία:Ελληνικά περιοδικά
Κατηγορία:Περιοδικά με τόπο έκδοσης το Λονδίνο
Κατηγορία:Έλληνες της Αγγλίας
Κατηγορία:Ελληνοβρετανικές σχέσεις